**„სსიპ – ივანე ჯავახიშვილის სახელობის თბილისის სახელმწიფო უნივერსიტეტის ბიბლიოთეკის (წარმომადგენლობითი საბჭოს 2012 წლის 4 აპრილი სხდომის ოქმით N3 დამტკიცებული) დებულებაში ცვლილებების შეტანის შესახებ**

1. შევიდეს ცვლილებები **„სსიპ – ივანე ჯავახიშვილის სახელობის თბილისის სახელმწიფო უნივერსიტეტის ბიბლიოთეკის დებულებაში:**

ა) დებულების მე–3 მუხლის მე–2 პუნქტს დაემატოს შემდეგი შინაარსის „თ“ ქვეპუნქტი:

„თ) საქართველოს დემოკრატიული რესპუბლიკის (1918-1921 წწ.) შემსწავლელი ცენტრი–ბიბლიოთეკა.“

ბ) დებულების მე–3 მუხლს დაემატოს შემდეგი შინაარსის მე–19 და მე–20 პუნქტები:

„19. საქართველოს დემოკრატიული რესპუბლიკის შემსწავლელი ცენტრ–ბიბლიოთეკას ხელმძღვანელობს გამგე, რომელსაც, უნივერსიტეტის ბიბლიოთეკის წარდგინებით, თანამდებობაზე ნიშნავს და ათავისუფლებს უნივერსიტეტის ადნისტრაციის ხელმძღვანელი.“

„20. საქართველოს დემოკრატიული რესპუბლიკის შემსწავლელი ცენტრი–ბიბლიოთეკის გამგის არყოფნის შემთხვევაში (შვებულება, მივლინება, ავადმყოფობა და სხვა) ცენტრ–ბიბლიოთეკას ხელმძღვანელობს უნივერსიტეტის ბიბლიოთეკის ხელმძღვანელის მოადგილე, ან ცენტრ–ბიბლიოთეკის გამგის მოვალეობას ასრულებს უნივერსიტეტის ბიბლიოთეკის ხელმძღვანელის ბრძანებით განსაზღვრული ცენტრ–ბიბლიოთეკის ერთ–ერთი თანამშრომელი.“

გ) დებულების მე–4 მუხლს დაემატოს შემდეგი შინაარსის მე–12 პუნქტი:

„12. საქართველოს დემოკრატიული რესპუბლიკის შემსწავლელი ცენტრი–ბიბლიოთეკის ფუნქციებია:

ა) საქართველოს დემოკრატიული რესპუბლიკის არსებობის პერიოდში შექმნილი საბიბლიოთეკო–საარქივო დოკუმენტების მოძიება, შენახვა, შესწავლა–დამუშავება;

ბ) საქართველოს დემოკრატიული რესპუბლიკის შესახებ პუბლიკაციების, საგანმანათლებლო–სამეცნიერო მასალების მოძიება,დამუშავება, შენახვა;

გ) საბიბლიოთეკო – საარქივო ფონდების აღწერა, შესწავლა და სამეცნიერო კვლევის ხელშეწყობა;

დ) გამოფენების, პუბლიკაციებისა და გამოცემების მომზადება;

ე)ელექტრონულ კატალოგში საბიბლიოთეკო დოკუმენტების მონაცემების შეტანა.“